《哭悼朝贤》
唐代·虚中

前昨回私第，旋闻寝疾终。四邻方响绝，二月牡丹空。

冢已迁名境，碑仍待至公。只应遗爱理，长在楚南风。

作者简介：唐僧。宜春人。少脱俗从佛，而读书吟咏不辍。居玉笥山二十载，游潇湘，与齐己、尚颜、顾栖蟾为诗友。后住湘西栗成寺，与马希振情好甚笃。又时时贻诗司空图，图亦推重之。有《碧云集》。